

 REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 024-04/22-01/04

URBROJ: 2186/012-02/05-22-2

Ivanec, 23. veljače 2022.

**Z A P I S N I K**

**od 23. veljače 2022. godine**

s 13. sjednice Gradskog vijeća Grada Ivanca održane elektroničkim putem.

Zapisnik izradila: Snježana Canjuga.

Sjednica se održava elektroničkim putem.

Vijećnicima su materijali za 13. sjednicu Gradskog vijeća dostavljeni na e-mail adrese te putem aplikacije e-sjednica.

Obrasci za glasovanje dostavljeni su vijećnicima također na e-mail adrese. Kod održavanja elektroničke sjednice članovi Vijeća dužni su se na točku dnevnoga reda očitovati na način da se u obrascu za glasovanje navede naziv točke dnevnog reda o kojoj se izjašnjavaju uz navođenje „za“, „protiv“ ili „suzdržan“, uz napomenu da nakon izvršenog glasovanja obrasce dostave na e-mail adresu grad@ivanec.hr zaključno s danom 23. veljače 2022. godine do 11,00 sati.

Konstatira se da se glasovanju elektronskim putem odazvalo svih 15 vijećnika: Babić Antun, Car Matišić Martina, Cikač Ljudvek, Đuras Zdenko, Geci Smoljo Kristina, Gotal Elvis, Grđan Josip, Kozina Stjepan, Mudri Božica, Patekar Dalibor, Rohtek Miroslav, Sedlar Ivan, Sedlar Nikola, Slunjski Mihael, Spasojević Goran.

Za sjednicu je dostavljen sljedeći

**D N E V N I R E D**

1. **Odluka o davanju suglasnosti za provedbu ulaganja u projekt Rekonstrukcija ograde i uređenje pješačke staze uz južnu ogradu mjesnog groblja Margečan**

**TOČKA 1.**

**Odluka o davanju suglasnosti za provedbu ulaganja u projekt**

**Rekonstrukcija ograde i uređenje pješačke staze uz južnu ogradu**

**mjesnog groblja Margečan**

Nakon dostavljanja obrasca o glasovanju od strane vijećnika o Odluci o davanju suglasnosti za provedbu ulaganja u projekt Rekonstrukcija ograde i uređenje pješačke staze uz južnu ogradu mjesnog groblja Margečan, konstatira se sljedeće: svih 15 vijećnika glasovalo je „za“ te Gradsko vijeće Grada Ivanca jednoglasno, donosi

 **ODLUKU**

**o** **davanju suglasnosti za provedbu ulaganja u projekt**

**Rekonstrukcija ograde i uređenje pješačke staze uz južnu ogradu**

**mjesnog groblja Margečan**

Članak 1.

Ovom Odlukom daje se suglasnost za provedbu ulaganja na području jedinice lokalne samouprave – Grada Ivanca za investiciju „Rekonstrukcija ograde i uređenje pješačke staze uz južnu ogradu mjesnog groblja Margečan“, u naselju Osečka.

Članak 2.

Ulaganje u projekt iz članka 1. ove Odluke, prijaviti će se na 2. Natječaj za provedbu tipa operacije 7.4. ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu, JIB: 74/12-21/01 , BRS.:100/04/2.

Članak 3.

Ova Odluka prilaže se uz Zahtjev za potporu, sukladno čl. 16. st. 13. Pravilnika, zajedno sa dokumentom „Opis projekta/operacije“, koji je prilog ove Odluke.

Članak 4.

Ova Odluka objaviti će se u Službenom Vjesniku Varaždinske županije.

Dovršeno u 11,00 sati.

ZAPISNIK IZRADILA: PREDSJEDNIK GRADSKOG

Snježana Canjuga VIJEĆA GRADA IVANCA:

 Dalibor Patekar